stanford-oval/wikipedia huggingface dataset:
צ'טלהויוק
הערות שוליים

↑  Bayliss, A., Brock, F., Farid, S., Hodder, I., Southon, J., & Taylor, R. E. (2015). Getting to the bottom of it all: a Bayesian approach to dating the start of Çatalhöyük. Journal of World Prehistory, 28(1), 1-26.
1 2 3  Kleiner, Fred S.; Mamiya, Christin J. (2006). Gardner's Art Through the Ages: The Western Perspective: Volume 1, Twelfth, Belmont, California: Wadsworth Publishing, 12-4. ISBN 0-495-00479-0.
↑  דני נדל, עצמות ורוח - מנהגי קבורה פרהיסטוריות בישראל, המוזיאון לפרהיסטוריה ע"ש שטקליס, 1992, עמודים 71-70
↑  James Mellaart, Catal Huyuk: A Neolithic Town in Anatolia. McGraw-Hill 1967, p. 181
↑  Russell, N., Twiss, K., Orton, D., & Demirergi, G. A. (2013). Changing Animal Use at Neolithic Çatalhöyük, Turkey. In Archaeozoology of the near East X. Proceedings of the Tenth International Symposium on the Archaeozoology of Southwestern Asia and Adjacent Areas (pp. 45-68).
↑  אסור לפספס‏, נמצא הלחם העתיק ביותר בעולם - והוא בן 8,600 שנה. מה נמרח עליו?, באתר וואלה, 19 במרץ 2024
| היסטוריה של טורקיה |
| --- | --- | --- |
| תקופת האבן | צ'טלהויוק • גבקליטפה • הג'ילר • צ'איאונו | טורקיה |
| תקופת הברונזה | טרויה • הממלכה החתית הקדומה • האימפריה החתית • ארסלנטפה | טורקיה |
| תקופת הברזל | אוררטו • הממלכות החתיות החדשות • פריגיה • לידיה • קאריה • ליקיה • איוניה | טורקיה |
|  | אסיה הקטנה בתקופת הממלכה האחמנית • אסיה הקטנה בתקופה ההלניסטית • אסיה הקטנה בתקופה הרומית | טורקיה |
| ימי הביניים | האימפריה הביזנטית • סולטנות רום • האימפריה של טרפזונטס • האימפריה של ניקאה • האימפריה הלטינית • הנסיכויות הבייליקיות באנטוליה | טורקיה |
|  | האימפריה העות'מאנית | טורקיה |
| הרפובליקה הטורקית | מלחמת העצמאות של טורקיה • תקופת המפלגה הבודדת • התקופה הרב-מפלגתית | טורקיה |
פורטל טורקיה
| --- | --- |
בקרת זהויות :  NLI: 987007534212805171  GND: 4209688-1  LCCN: sh87000077  NKC: ge403336  VIAF: 246590941   WorldCat (עם VIAF): 246590941 
שחזור באתרו של בית אופייני באתר
קווינטוס רוסקיוס גאלוס

קוינטוס רוסקיוס גאלוס (בערך 126 לפנה"ס - 62 לפנה"ס) היה שחקן רומאי.
חייו

בהיותו מחונן בפנים נאות ובגזרה גברית הוא למד את צורת ההגשה והמחוות של הפרקליטים הנחשבים ביותר בפורום, במיוחד של קווינטוס הורטנסיוס, וזכה לשבחים רבים על חנו והאלגנטיות שלו על הבמה. הוא הצטיין במיוחד בקומדיות. קיקרו למד אצלו. השניים התחרו בידידות כדי לבדוק מי יכול להביע מחשבות או רגש ביעילות רבה יותר, הנואם או השחקן. רוסקיוס כתב חיבור שבו הוא משווה את המשחק לתורת הנאום. קווינטוס לוטאטיוס קאטולוס חיבר מרובע לכבודו והדיקטטור סולה העניק לו טבעת זהב, תג של מעמד הפרשים – כיבוד יוצא דופן לשחקן ברומא שבה נחשב המקצוע בזוי.
כמו בן זמנו קלודיוס איסופוס (Clodius Aesopus) צבר רוסקיוס עושר רב, ונראה שהוא פרש מן הבמה זמן לא רב לפני מותו. ב-76 לפנה"ס הוא נתבע על ידי קורנליוס פניוס כַיירֵיאָה (C. Fannius Chaerea) בסכום של 50,000 ססטרטיוס וקיקרו הגן עליו בנאום מפורסם.
מוניטין

בתקופת הרנסאנס היווה רוסקיוס דוגמה למצוינות דרמטית. כאשר תומאס נאש (Thomas Nashe) רצה לשבח את אדוארד אלין (Edward Alleyn) כשחקן הטוב ביותר בדורו הוא קרא לאלין רוסקיוס. ג'ון דאונז (John Downes) קרא להיסטוריה של הרסטורציה שלו drama Roscius Anglicanus (דרמה של רוסקיוס האנגלי, 1707). השחקן האפרו-אמריקאי איירה אולדרידג' שנולד בניו יורק ב-1807 ונפטר בלודז' ב-1867, והיה אחד מטובי השחקנים השייקספיריים בזמנו, נודע כ"רוסקיוס האפריקאי". ב-1850 קראה הדמות מר ברקיס ברומן דייוויד קופרפילד מאת צ'ארלס דיקנס לגיבור הספר "רושוס צעיר" (a young Roeshus). הטעות בכתיב ובהגייה כוונה, ככל הנראה, לשקף את הרקע הקרתני של ברקינס.
לקריאה נוספת

H.H. Pfluger, Cicero's Rede pro Q. Roscio Comoedo (1904).
קונטרס בולים

קונטרס בולים מארצות הברית
כריכה של קונטרס בולים מאירלנד
צמדה של קונטרס בולים מבריטניה
קונטרס בולים הוא מארז המכיל מספר בולי דואר הכרוכים יחד בעטיפה קשיחה. הקונטרס מיוצר ומשווק על ידי רשויות דואר במדינות רבות בעולם כאמצעי לייעל את מכירת הבולים לציבור הרחב.
מבנה הקונטרס

בצורתו הבסיסית ביותר נראה הקונטרס כמו ספר קטן, המכיל צמודה אחת, או מספר צמודות, המחוברות יחד וארוזות בין שני לוחות קרטון. הקונטרסים הראשונים הוכנו ידנית על ידי חיתוך צמודה בגודל המתאים מתוך גיליון בולים שלם וכריכתה בין שני לוחות קרטון באמצעות דבק, תפירה או סיכת שדכן. עם הזמן שוכללו שיטות העבודה, הודפסו גיליונות בולים מיוחדים במבנה המתאים לייצור קונטרסי בולים, ומוכנו תהליכי הייצור.
קונטרסים של בולי מברק הונפקו בשנת 1870 על ידי חברת המברקים של קליפורניה וכן על ידי וסטרן יוניון בשנת 1871.
לוקסמבורג הייתה המדינה הראשונה להנפיק קונטרסים בשנת 1895. שוודיה הנפיקה קונטרסים בשנת 1898. במחצית הראשונה של המאה ה-20 צבר הרעיון אהדה רבה והיה שכיח.
איסוף קונטרסי בולים

ישנם אספני בולים המתמחים באיסוף קונטרסים או משטחונים של קונטרסים. קונטרסים שלמים (ותמימים) נדירים למדי כיום שכן רובם נוצלו עד תום למטרות שילוח דואר.
קווינטוס קאיקיליוס מטלוס נומידיקוס

קווינטוס קאיקיליוס מטלוס נומידיקוס (לטינית: Quintus Caecilius Metellus Numidicus;‏ ? – 91 לפנה"ס) מדינאי ומצביא רומאי בתקופת הרפובליקה הרומית, אחד ממנצחי מלחמת יוגורתה, מנהיג מפלגת האופטימטים בתוך הסנאט הרומי, ויריבו הפוליטי של גאיוס מריוס.
מטלוס כמנהיג האצולה

אופיו הלא מתפשר של מטלוס, מעמדו הגבוה, קשריו המשפחתיים הענפים, והישגיו המרשימים כמצביא ומדינאי, העמידו אותו בראש מפלגת האופטימטים, וכמנהיג הנוביליטאס, צמרת האצולה הרומית. מטלוס נאבק באופן חסר פשרות, אם כי ללא הצלחה יתרה, במנהיגי הסיעה הפופולרית, ובראשם גאיוס סרביליוס גלאוקיה, לוקיוס אפוליוס סטורנינוס, וגאיוס מריוס. בשנת 102 לפנה"ס נבחר למשרת הקנסור המכובדת, וניסה, ללא הצלחה, להוציא את סטורנינוס וגלאוקיה מהסנאט הרומי.
בשנת 100 לפנה"ס היה מטלוס ראש המאבק נגד קבלת החוק האגררי של מריוס, שהבטיח חלוקה של אדמות חקלאיות לחיילים הוותיקים של מריוס. לאחר שהחוק עבר, וסטורנינוס הכריח את כל הסנטורים להישבע אמונים לחוק, היה מטלוס הסנאטור היחיד ששמר על כבודו, ובחר לצאת לגלות מאשר להישבע לחוק אשר לא האמין בו. שנה לאחר מכן, לאחר מותו של סטורנינוס, חזר מטלוס לרומא, והחזיר לעצמו את מקומו כמנהיג האצולה. אויבו הוותיק מריוס העדיף לא להיות ברומא בשעת חזרתו של יריבו, ונעדר במופגן מהעיר.
המאבקים ההולכים וגדלים בין הפופולרים לאופטימטים, שהיו תקדים למלחמת האזרחים המתקרבת, גבו את חייו של מטלוס. הוא נרצח בשנת 91 לפנה"ס, מורעל ככל הנראה על ידי יריביו הפוליטיים.
לקריאה נוספת

תאודור מומסן, דברי ימי רומא: חזיון בחמש עלילות, כרכים א' וב'; תרגום על ידי דוד קלעי, צבי ויסלבסקי וצבי רודי, בעריכת פ. לחובר וד"ר צ’ ויסלבסקי, תל אביב: הוצאת א' שטיבל, תרצ"ה + מסדה, תשכ"א, 150 עמודים
סאלוסטיוס, קאטלינה, יוגראתא, קטעים מדברי הימים, תרגום על ידי שרה דבורצקי, מוסד ביאליק
צפע (סוג)

| צפע |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: צפע
שם מדעי
 Vipera ‏לאורנטי, 1768

צפע ונגרי
צפע מצוי
צֶפַע (שם מדעי: Vipera) הוא סוג של נחש ארסי בתת-משפחת הצפעונים. הוא בעל תפוצה רחבה, החל מצפון אפריקה בדרום ועד לחוג הצפוני בצפון, מבריטניה הגדולה במערב ועד אסיה הפסיפית במזרח. כיום מוכרים 23 מינים שונים של צפעים.
תיאור

צפע הוא הסוג הגדול ומוכר ביותר במשפחת הצפעונים. הראש נבדל מהצוואר, בעל צורה משולשת, ומכוסה בקשקשים קטנים במגוון צורות. מאפיין בולט של סוג נחשים זה הוא גוף קצר ועבה יחסית. הנחש הקטן ביותר בסוג הוא צפע גמד החי באירופה (כ-30 ס"מ), והארוך ביותר הוא הצפע הודי שמגיע עד 1.65 מטר והוא הארסי ביותר מבני הסוג. נחשים הנמנים בסוג הצפע משמעים קולות נשיפה מפיהם בעת סכנה (להבדיל מכמה סוגים אחרים המשמיעים קולות באמצעים אחרים כמו רשרוש הזנב (עכסנים) או חיכוך קשקשי הגוף זה בזה (שפיפון). בישראל מצויים שני מינים בלבד מסוג הצפע והם צפע מצוי וצפע החרמון.
מרחב גאוגרפי

ניתן למצוא את הצפע בבריטניה הגדולה וכמעט בכל רחבי אירופה, בחלק מאיי הים התיכון (אלבה, מונטקריסטו, סיציליה) והים האגאי, כמו גם בצפון אפריקה, במרוקו, תוניסיה ואלג'יריה. כמו כן הוא מצוי בחוג הארקטי מזרחה דרך צפון אסיה עד לסחלין וצפון קוריאה.
אזור מחיה

רוב המינים מעדיפים אזורים קרירים. המינים המצויים באזורים הדרומיים מעדיפים אזורים גבוהים ויבשים בעוד המינים החיים בחלקים הצפוניים מעדיפים אזורים נמוכים בעלי צמחייה ולחות.
כל המינים הם טריטוריאליים.
ארס

רוב מיני הצפעים בעלי ארס המכיל רכיבים המו-טוקסים (פוגע בכלי הדם) ונוירו-טוקסים (פוגע בעצבים). חומרת ההכשות מגוונת. מינים קטנים וצפוניים יותר, כדוגמת הצפע האירופאי, בעלי ארס חלש יותר ומזריקים כמות קטנה יותר בהכשה. מינים אחרים כדוגמת הצפע המקורנן והצפע המצוי, מסוגלים להזריק כמויות גדולות יותר של ארס בעלות השלכות הרסניות. אולם, הכשות מהסוג צפע לרוב קטלניות פחות מהכשות של סוגים אחרים וגדולים יותר כמו צפע מזרחי וצפע הודי.
מינים

| שם | מין | מס' תת-מינים | אזור גאוגרפי |
| --- | --- | --- | --- |
| צפע הרי איראן | V. albicornuta | 0 | עמק זנג'אן הרי צפון-מערב איראן |
| צפע הרי מרכז טורקיה | V. albizona | 0 | מרכז טורקיה |
| צפע חולות | V. ammodytes | 4 | צפון-מזרח איטליה, סלובקיה, הונגריה, סלובניה, קרואטיה, סרביה, בוסניה, מונטנגרו, מקדוניה, אלבניה, יוון, רומניה, בולגריה, טורקיה, גאורגיה וסוריה |
| צפע אספיס | V. aspis | 4 | צרפת, אנדורה, צפון-מזרח ספרד, דרום-מערב גרמניה, שווייץ, מונקו, איטליה, האיים: סיציליה, אלבה ומונטקריסטו וסלובניה |
| צפע ברני | V. barani | 0 | צפון-מערב טורקיה |
| צפע אירופאי | V. berus | 2 | ממערב אירופה (בריטניה, סקנדינביה וצרפת) דרך מרכז ומזרח אירופה (איטליה, אלבניה, בולגריה וצפון יוון) עד לחוג הצפוני, רוסיה ואסיה הפסיפית (סחלין, קוריאה, צפון סין ומונגוליה) |
| צפע החרמון | V. bornmuelleri | 0 | רמת הגולן, לבנון, סוריה |
| צפע הרי בולגר | V. bulgardaghica | 0 | אזור אסיה הקטנה |
| צפע דרבסקי | V. darevskii | 0 | ארמניה וגאורגיה |
| צפע דיניקי | V. dinniki | 0 | רוסיה (הקווקז הגדול), גאורגיה, אזרבז'אן |
| צפע קווקזי | V. kaznakovi | 0 | צפון מזרח טורקיה, גאורגיה ורוסיה (מזרח הים השחור) |
| צפע לטסטיי | V. latastei | 1 | דרום-מערב אירופה (צרפת, פורטוגל, ספרד, צפון אפריקה (מרוקו, תוניסיה ואלג'יריה) |
| צפע לטיפי | V. latifii | 0 | הרי אלבורז איראן |
| צפע הרי הקווקז | V. lotievi | 0 | רוסיה, גאורגיה ואזרבז'אן |
| צפע הרי האטלס | V. monticola | 0 | הרי האטלס, מרוקו |
| צפע ניקולסקי | V. nikolskii | 0 | מרכז אוקראינה |
| צפע מצוי | V. Israeli | 0 | ישראל, ירדן, לבנון וסוריה |
| צפע פונטי | V. pontica | 0 | צפון-מזרח טורקיה |
| צפע ארמני | V. raddei | 0 | מזרח טורקיה, צפון-מערב איראן, ארמניה, אזרבז'אן ועיראק |
| צפע בסקי | V. seoanei | 1 | דרום-מערב צרפת, צפון ספרד ופורטוגל |
| צפע גמד | V. ursinii | 0 | דרום-מזרח צרפת, מזרח אוסטריה, הונגריה, איטליה, קרואטיה, בוסניה, בולגריה, יוון, טורקיה, צפון-מערב איראן, ארמניה, אזרבז'אן, רוסיה, קזחסטן, אוזבקיסטן וסין |
| צפע וגנרי | V. wagneri | 0 | הרי מזרח טורקיה וצפון-מערב איראן |
| צפע עות'מאני | V. xanthina | 0 | איי יוון, צפון-מזרח יוון, טורקיה האירופית, מערב אסיה הקטנה |
קווינטוס פולביוס פלאקוס (קונסול בשנת 237 לפנה"ס)

קווינטוס פולביוס פלאקוס (בלטינית: Quintus Fulvius Flaccus‏; ? - 205 לפנה"ס) היה מגיסטראט רומאי, בן המאה ה-3 לפנה"ס.
ביוגרפיה

פולביוס פלאקוס היה בן למשפחת הפלביי. הוא היה בנו של מרקוס פולביוס פלאקוס (קונסול בשנת 264 לפנה"ס) (אנ') ואחיו הגדול של גנאיוס פולביוס פלאקוס.
הוא נבחר לתפקיד הקונסול בשנת 237 לפנה"ס יחד עם לוקיוס קורנליוס לנטולוס קאודינוס, ונלחם בהצלחה נגד הליגורים באיטליה. הוא נבחר לקונסול פעם שנייה בשנת 224 לפנה"ס יחד עם טיטוס מאנליוס טורקוואטוס, והשניים ניהלו בהצלחה מלחמה נגד הגאלים בצפון איטליה. טורקוואטוס ופלאקוס היו שני המצביאים הרומאיים הראשונים שחצו את הנהר פו. בשנת 216 לפנה"ס מונה לפונטיפקס, ובשנת 215 לפנה"ס לפראיטור. במסגרת תפקידו זה הוא קיבל פקודה מהסנאט הרומי להקים לגיון חדש אשר היה עתיד להישלח למערכה נגד המורדים בסרדיניה.
בשנת 214 לפנה"ס הוא נבחר שוב לפראיטור. בשנת 213 לפנה"ס מונה גאיוס קלאודיוס קאנתו לדיקטטור, והוא מינה את פלאקוס למגיסטר אקוויטום. במקביל, הגיש פלאקוס את מועמדותו לקונסול פעם שלישית, ואכן נבחר לקונסול של שנת 212 לפנה"ס יחד עם אפיוס קלאודיוס פולכר. הוא ניסה להיבחר גם לתפקיד הפונטיפקס מקסימוס, אולם נכשל.
במסגרת תפקידם, החלו הקונסולים החדשים להטיל מצור על קאפואה, ובזזו את השדות באזור. חניבעל שלח את חנו בן בומילקר כדי לדאוג לאספקת תבואה סדירה לקפואה. חנו הגיע מברוטיום ואסף תבואה מבעלות הברית הקמפניות. הוא חנה בסתר כשלושה קילומטרים מבנבנטום, ושלח משם את התבואה אל קפואה. הקונסולים קיבלו מידע על כך וחנו בבנבנטום עצמה, מרחק של יום מקפואה, במטרה לארוב לשיירת האספקה של חנו. התפתח קרב, במהלכו ספגו הקרתגים אבדות כבדות והרומאים בזזו את האספקה. חניבעל השתכנע שההגנה על קפואה חשובה, והחל לנוע אליה. הקונסולים קיבלו מידע על התקדמות מחנהו של חניבעל, ועל כן הזעיקו את הפרוקונסול טיבריוס סמפרוניוס גרקכוס, שחנה בלוקאניה. עם זאת, גרקכוס מת בדרך וצבאו התפזר. הקונסולים ניסו את כוחם בהתמודדות קצרה עם חניבעל, אולם הובסו והחליטו להתפצל. פלאקוס נסוג אל קומאי ופולכר נסוג אל לוקאניה.
עם סיום השנה הוחלט להאריך את האימפריום של השניים, והם המשיכו בהטלת מצור על קפואה. הם בנו סוללות סביב קפואה במטרה לכתר אותה ולהרעיב אותה. חניבעל הותיר בברוטיום את כל הציוד הכבד והשלל שלו, ועם חיל רגלים קל ופרשים קלים נע במהירות מטראנטום אל קפואה. הוא הסתתר מאחורי הר טיפאטה ואז תקף בהפתעה את הצרים. הרומאים הופתעו ופולכר נפצע קשה במהלך הלחימה, מה ששיבש את שרשרת הפיקוד הרומאית, אולם הרומאים החזיקו מעמד. חניבעל הבין שלא יוכל לשבור את הצרים על קפואה, והחליט לנסות לאלץ אותם לסגת על ידי איום על רומא עצמה. הניסיון נכשל, ועם סיום השנה נכבשה קפואה. פלאקוס התייחס באכזריות רבה אל תושבי העיר הכבושה.
הוא היה כעת בשיא תהילתו, עם זאת, אחיו גנאיוס פולביוס פלאקוס הובס בקרב הרדוניה בידי חניבעל, ונגזרה עליו גלות. פלאקוס סירב להתערב לטובת אחיו. לקראת סוף שנת 211 לפנה"ס חזר לרומא ומונה לדיקטטור כדי לקיים את הבחירות. הוא נבחר לקונסול פעם רביעית בשנת 209 לפנה"ס יחד עם פאביוס מאקסימוס. הוא כבש מספר ערים בלוקאניה שהחשובה שבהן הייתה וולקיי (Volceii כיום בוצ'ינו; Buccino). האימפריום שלו הוארך גם לשנת 208 לפנה"ס עם לגיון אחד תחת פיקודו. הוא נזכר לאחרונה כמפקד לגיון בשנת 207 לפנה"ס.
לקריאה נוספת

J. F. Lazenby, Hannibals war, Aris & Phillips, 1978
Goldsworthy, Adrian (2003). The Fall of Carthage, Cassel Military Paperbacks.
הערות שוליים

1 2 3 4  ויליאם סמית, לקסיקון לביוגרפיות ולמיתולוגיה של יוון ורומא, ערך פלאקוס, פולביוס 2.
↑  פוליביוס, ספר שני, 31. פאולוס אורוסיוס, ספר רביעי, 13. טיטוס ליוויוס, "אפיטומה", 20.
↑  טיטוס ליוויוס, ספר עשרים ושלושה, 21.
↑  טיטוס ליוויוס, ספר עשרים ושלושה 34.
↑  טיטוס ליוויוס, ספר עשרים וארבעה, 9.
↑  טיטוס ליוויוס, ספר עשרים וחמישה, 2.
↑  .Lazenby, p. 113
↑  טיטוס ליוויוס, ספר עשרים וחמישה, 15.
↑  טיטוס ליוויוס, ספר עשרים ושישה, 3.
↑  טיטוס ליוויוס, ספר עשרים ושבעה, 5.
צילום שיניים

דימות שיניים
צילום שיניים הוא אמצעי המשמש רופאי שיניים לאבחון בעיות שיניים, פה ולסת, החל מהיווצרות חורים ועששת, עבור באופן צמיחת השיניים הגלויות והנסתרות (כדוגמת שיני בינה), וכלה באיבוד מסת עצם.
צילומי השיניים מאפשרים למטפל מבט מפורט אל תוך חלל הפה (אליו הגישה מוגבלת למדי), ובכך גם לתכנן באופן מפורט את מהלך הטיפול הנדרש, כדוגמת תכנון שתלים דנטליים וכן תכנון טיפול אורתודונטי ליישור שיניים. בנוסף, צילומי השיניים מסייעים לזיהוי חד ערכי של בני אדם ונעשה בשימוש על ידי מעבדות זיהוי פלילי וגופים ביטחוניים שונים.
צילום פנורמי של הפה
סוגי צילומי שיניים

ישנן מגוון שיטות לביצוע צילום השיניים, חלל הפה והלסת. שיטות אלו תלויות במידע הנחוץ (הסיבה לביצוע הצילום), באזור המצולם (למשל מרחבי או נקודתי), עלות הצילום והטכנולוגיה הנדרשת.
ניתן לסווג את שיטות הצילום לשיטות הנפוצות הבאות:
צילום שיניים פנורמי (אנ') - משמש לשיקוף רחב של מצב הפה, השיניים והלסת, מאפשר צפייה בשיניים הגלויות, שיני החלב, לסתות, סינוסים, החניכיים ושיני הבינה, צילום זה נעשה חיצונית (ללא הכנסת ציוד צילום אל תוך חלל הפה), באמצעות מצלמה הנעה באופן רציף מסביב לראש המטופל. יתרונות הצילום טמונים במידע הרב המופק על האזור, אך הוא ניחן בחוסר דיוק ואי התאמה גבוה של קנה המידה.
צילום סטאטוס פריאפיקלי - משמש לשיקוף השיניים והחניכיים, מאפשר שיקוף שורשי השיניים, הכותרות, העצם ומצב החניכיים. כמו כן משמש לאבחנה ובניית תוכנית טיפול, לרבות טיפול שורש ואבחון דלקות בשקע ואורך השורש. צילום זה דורש הכנסת סרטי רנטגן אל חלל הפה ומבוצע על ידי מכשיר צילום חיצוני. הצילום הוא נקודתי, לשם צילום סטאטוס מלא יש צורך במספר רב (14-16) של צילומים.
צילומי נשך - משמש לשיקוף מצב סגירת השיניים, המרווחים בניהן, כותרות השיניים ושיקוף החניכיים, כמו כן משמש לשיקוף השיניים והלסתות מצד הגולגולת, צילום הנשך מסייע לאבחון ממוקד של עששת, אבחון ממוקד של חורים, ובדיקת כתרים וגשרים. צילום זה דורש הכנסת ציוד וסרטי רנטגן אל תוך חלל הפה ומבוצע על ידי מכשיר צילום חיצוני.
צילום סטאטוס מקביליות - משמש לאבחון מפורט ובניית תוכנית טיפול כללית של השיניים והחניכיים, זהו צילום קפדני, ומתאפיין בצילום כל שן במרכז, במסגרתו נעשים כ-14 צילומי סטאטוס פריאפיקליים וכן כ-4 צילומי נשך.
צילום צפלומטרי - משמש לרוב את רופאי האורתודונטיה (יישור שיניים), לצורך בניית טיפולים אסתטיים, צילום זה מאפשר שיקוף השניים, הלסתות, ורקמות הרכות באזור הפה. הצילום משקף את מספר כיוונים של הגולגולת, ובאמצעות תוכנת אנליזה ייעודית מבצע הדמיה של האזור המצולם.
תמונות פנים ושיניים וחזית השיניים-משמש בעיקר לטובת תיעוד המראה הכללי של הפה והשיניים, בעיקר בתחום האורתודונטיה, טיפולי אסתטיקה, טיפולי הבהרת שיניים, וכן לצורכי זיהוי פלילי. מדובר בצילום פוטו רגיל או דיגיטלי של השיניים ונעשה באמצעות מצלמות סטנדרטיות ועלות אמצעי פישוק השפתיים.
צילום C.T - משמש לבניית תוכנית טיפול הכולל השתלות שיניים (קביעת מיקום השתלים), טיפול הכולל הרמת הסינוס, עקירה מורכבת של שן כלואה וטיפולים הצורכים הדמיה תלת־ממדית וכן הדמיה של חתכים ("פרוסות") של האזור. הדמיה זו מאפשרת זיהוי רקמות עצם, כלי דם, גידולים, שומן, אבחון צפיפות העצם, ואבחון מפרקי הלסת. ההדמיה נעשית באמצעות סדרה של צילומי רנטגן, במרחקים קבועים, אשר מעובדים באמצעות תוכנת מחשב לכדי הדמיה מרחבית של האזור המצולם. בשל כך גדלה חשיפת המטופל לקרינת רנטגן, וכן גדלה עלות הצילום באופן משמעותי.
צילום M.R.I - שיטת אבחון זו מתבססת על שדה מגנטי צירי אשר בו ממוקם האזור המצולם, השדה המגנטי גורם לספין הפרוטונים אשר נמצאים באטומי המימן אשר במולקולות המים בגוף לפנות בכיוון השדה המגנטי, תהודה מגנטית אשר נוצרת על ידי מחוללי שדה מגנטי אחרים משנה לחלקיק זמן את כיוון הספין, נתון זה נמדד, ומתורגם לכדי תמונה של הרקמות הרכות של האיבר המצולם, ובפרט החניכיים וחלל הפה. ההדמיה נעשית באמצעות מחוללי שדה מגנטי עצומים, שדורשים שימוש במוליכי על, קירור לטמפרטורות קיצוניות ואזור התקנה ייעודי, בשל כך גדלה עלות הדימות באופן משמעותי.
ראו גם

דימות תהודה מגנטית
שן
רפואת שיניים
לקריאה נוספת

Friedrich Anton Pasler, Heiko Visser, Pocket Atlas of Dental Radiology, Thieme, 2007
צילום סטאטוס פריאפיקלי
קן בניסטר

| --- | --- |
 לידה:  1 באפריל 1960 (בן 64) בולטימור, מרילנד, ארצות הברית
 עמדה:  פאוור פורוורד, סנטר
 גובה:  2.06 מטרים
 מכללה:  אוניברסיטת המדינה של אינדיאנה אוניברסיטת סנט אוגוסטין
 דראפט:  בחירה מספר 156, 1984 ניו יורק ניקס
 קבוצות כשחקן
  1984–1986 1986–1987 1989–1991:  רשימה חלקית: ניו יורק ניקס הפועל חולון לוס אנג'לס קליפרס
קנת' בניסטר (באנגלית: Ken Bannister; נולד ב-1 באפריל 1960) הוא כדורסלן אמריקאי, ידוע בכינוי "החיה" בשל התנהגותו האגרסיבית במגרש, שכללה שבירת לוחות הסלים בהטבעות. בישראל הוא שיחק בקבוצת הפועל חולון. בניסטר שיחק בעמדות הפאוור פורוורד והסנטר, גובהו הוא 2.06 מטרים.
בניסטר נולד בבולטימור, מרילנד, שיחק בליגת המכללות בקולג' סיינט אוגוסטין. בשנת 1984 נבחר בדראפט ה-NBA בסיבוב השביעי (156 בסה"כ) על ידי קבוצת ניו יורק ניקס. בליגת ה-NBA שיחק חמש עונות, כאשר בעונת השיא (1986), הופיע ב-70 משחקי ליגה במדי הניקס וקלע 8.6 נקודות למשחק.
בשנת 1987 הגיע בניסטר לישראל ועורר סביבו סערה תקשורתית והד גדול, משום שהיה מראשוני השחקנים שהגיעו לישראל מה-NBA, אולם הפועל חולון בתקופתו לא זכתה באליפות. בשנת 1988 שב בניסטר ל-NBA ושיחק עד שנת 1991 בקבוצת לוס אנג'לס קליפרס.
פרס המוזיקה האמריקאית להצטיינות

| --- | --- |

 מדינה:  ארצות הברית
 הגוף המעניק:  פרסי המוזיקה האמריקאית
 תקופת הפרס:  1974–הווה (כ־50 שנה)
פרס המוזיקה האמריקאית להצטיינות (באנגלית: American Music Award of Merit) הוא פרס שמוענק במסגרת טקס פרסי המוזיקה האמריקאית, החל משנת 1974. הפרס נחשב לאחד מהחשובים ביותר שמוענקים במסגרת הטקס, הזוכה הראשון בו הוא בינג קרוסבי בשנת 1974. האישה הראשונה שזכתה בו היא אלה פיצג'רלד בשנת 1978.
זכיות

בעשור השני של המאה ה-21 הפרס הוענק בשנת 2016 בלבד, לזמר-יוצר הבריטי סטינג.
זכיות > שנות ה-1970

1979: פרי קומו
1978: אלה פיצג'רלד
1977: ג'וני קאש
1976: אירווינג ברלין
1975: ברי גורדי
1974: בינג קרוסבי
זכיות > שנות ה-1980

1989: וילי נלסון
1988: הביץ' בויז
1987: אלביס פרסלי
1986: פול מקרטני
1985: לורטה לין
1984: מייקל ג'קסון
1983: קני רוג'רס
1982: סטיבי וונדר
1981: צ'אק ברי
1980: בני גודמן
זכיות > שנות ה-1990

1999: בילי ג'ואל
1998: פרנק סינטרה
1997: ליטל ריצ'רד
1996: תמי ויינט
1995: פרינס
1994: ויטני יוסטון
1993: ביל גרהם
1992: ג'יימס בראון
1991: מרל האגארד
1990: ניל דיימונד
זכיות > שנות ה-2000

2009: לא הוענק
2008: ארי לנוקס
2007: לא הוענק
2006: לא הוענק
2005: לא הוענק
2004: בון ג'ובי
2003 (נובמבר): לא הוענק
2003 (ינואר): אלבמה
2002: גארת' ברוקס
2001: ג'נט ג'קסון
2000: גלוריה אסטפן
זכיות > שנות ה-2010

2019: לא הוענק
2018: לא הוענק
2017: לא הוענק
2016: סטינג
2015: לא הוענק
2014: לא הוענק
2013: לא הוענק
2012: לא הוענק
2011: לא הוענק
2010: לא הוענק
הערות שוליים

1 2  American Music Awards, American Music Awards (באנגלית)
1 2  "American Music Awards: Sting to Receive Award of Merit, Perform Medley". Billboard. 24 באוקטובר 2016. נבדק ב-25 באוקטובר 2016. {{cite web}}:  (עזרה)
לורטה לין, הזוכה משנת 1985.
ויטני יוסטון, הזוכה משנת 1994.
גלוריה אסטפן, מזוכה משנת 2000.
סטינג, הזוכה משנת 2016.
צילום קירליאן

צילום קירליאן של שני מטבעות
צילום קירליאן של שני מטבעות
צילום קירליאן (וכן צילום קירליאני או קירילי) הוא שיטת צילום בה נמצא אובייקט במתח חשמלי גבוה בעודו מונח על לוח צילום. בשיטה זו, נוצר על לוח הצילום דימוי של העצם, וכן מעין הילה מסביב לעצם המצולם. שיטה זו קרויה על שמו של סמיון קירליאן, מגלה התופעה.
התופעה והסבר מדעי

בשנת 1939 גילה ברוסיה סמיון קירליאן את התופעה במקרה, בעת שעשה ניסויים במעבדתו. קירליאן גילה שאם מניחים על לוח צילום גוף החשוף לשדה חשמלי חזק, נוצרת על לוח הצילום תמונה של הגוף עם הילה סביבו. השיטה נוסתה על עלים, צמחים, מטבעות ואיברי גוף, וכל אלו הותירו תמונה עם הילה על לוח הצילום.
מקור תופעה זו הוא בהתפרקות חשמלית של הגוף אל האוויר שמסביבו (התפרקות קורונה). אירוע מסוים (למשל פגיעת פוטון) גורם ליינון רגעי של האוויר. השדה החשמלי החזק שומר את האוויר מיונן, לא נותן לו לחזור למצבו הרגיל ואף מגביר את היינון, מה שגורם לאוויר להפוך למוליך. במצב כזה, אם הגוף מקוטב או טעון, הוא יכול להתפרק לאוויר. דבר דומה קורה גם בסלילי טסלה ובמחוללי ואן דה גראף. ההתפרקות החשמלית משפיעה על לוח הצילום, ובתמונה הנוצרת על הלוח נראית ההתפרקות כמו הילה של הגוף.
המחקר

הגילוי עצמו נעשה בשנת 1939, וחוקרים רבים רצו לבחון את תקפותה של השיטה ולמצוא לה שימושים.
במהלך מחקר באוניברסיטת סטנפורד בארצות הברית, נמצא אפקט עלה הפנטום. באפקט זה צולם צילום קירליאן של עלה כאשר הוא שלם. התמונה נראתה כמצופה עם הילה. תמונה נוספת צולמה לאחר שנחתכה מהעלה חתיכה בגודל של שמינית, רבע וחצי ממנו, אך הצילום נשאר כמעט ללא שינוי, ובתמונה הופיעה הילה של עלה שלם. מחקרים שנעשו לאחר מכן בשנות ה-60 באוניברסיטת דרקסל לא הצליחו לשחזר את הממצאים הללו. ההסבר שניתן להופעת הילת העלה השלמה היה שכנראה הנחת העלה מעל משטח הזכוכית גרמה לחתכים מיקרוסקופיים במשטח הזכוכית, וצורתו השלמה נשמרה בו. משהוחלף המשטח, נעלמה ההילה השלמה.
מחקרים אחרים הראו שההילה כפופה לשינויים בלחות העצם. למשל, לאחר ניגוב ידיים אינטנסיבי, לא הופיעה הילה בצילום של כף היד.
בסוף שנות ה-70 חלה ירידה בהיקף המחקר של צילומי קירליאן.
צילומי קירליאן והעידן החדש

המאמינים ברעיונות העידן החדש אומרים, שסביב גופים חיים נמצאת הילה, המתארת את מצבם הנפשי, פיזי או רוחני. לדבריהם, אנשים במצב של מדיטציה, כמו גם תינוקות וילדים צעירים, מסוגלים לראות את ההילה הזו, ועל אף שהיכולת לראות את ההילה יורדת עם הגיל, ילדים אשר מתמידים בניסיונותיהם להבחין בה, שומרים לעיתים על יכולת זו.
לעיתים משתמשים חלק מאנשי העידן החדש בשיטת צילום קירליאן על מנת להוכיח לכאורה את קיומה של ההילה הזו. לטענתם, ההילה המופיעה בתמונה שעל הצילום היא הילת האנרגיה שעליה מדברים אנשי העידן החדש. סימיון קירליאן בעצמו היה הראשון שאמר שהילה זו מוכיחה את קיומו של "כוח החיים" העוטף את כל היצורים החיים.
לפיכך, החל מ-1985 החלה התעוררות מחודשת בתחום. רבים החלו לטעון כי מה שנראה בצילומים הוא למעשה אנרגיית החיים, המכונה בתרבויות שונות: צ'י, פראנה, קורונה, ושאר כינויים. ד"ר רמש צ'אוהן ושותפיו טענו שצילומי קירליאן הם צילומים של אנרגיית החיים, וטענו כי צילומים כאלו יכולים לעזור באבחון מוקדם של מחלת הסרטן.
פרס המוזיקה האמריקאית לאמנית הנשמה/R&B האהובה ביותר

| --- | --- |
 מדינה:  ארצות הברית
 הגוף המעניק:  פרס המוזיקה האמריקאית
 תקופת הפרס:  1974–הווה (כ־50 שנה)
 המספר הרב ביותר של זכיות:  ריהאנה וביונסה (7)
 המספר הרב ביותר של מועמדויות:  ביונסה (12)
 www.theamas.com
 
פרס המוזיקה האמריקאית לאמנית הנשמה/R&B האהובה ביותר מוענק מאז 1974. השנים משקפות את השנה שבה הוענקו הפרסים, עבור יצירות שיצאו בשנה הקודמת. שיאניות הזכיות בקטגוריה זו הן ריהאנה וביונסה עם 7 זכיות כל אחת. ביונסה היא שיאנית המועמדויות, עם 12 מועמדויות.